'ಕಾಸಲೋಮ ಅರಮನೆಯ ಇತಿಹಾಸ' ಬಹಳ ರೋಚಕವಾಗಿದೆ. 'ಹೆನ್ರಿ ಮಿಲ್ ಪೆಲ್ಲಾಟ್,' ತನ್ನ ಅತ್ಯಂತ ಪ್ರಿಯ ಗೆಳೆಯ ಕಟ್ಟಡ ನಿರ್ಮಾಪಕ, ಇ.ಜೆ.ಲೆನಾಕ್ಸ್ ರವರ ಸಹಕಾರದಿಂದ ಎಡ್ವರ್ಡಿಯನ್ ಕಾಲದ ಶೈಲಿಯಲ್ಲಿ ಬೆಟ್ಟಕ್ಕೆ ಎದುರಾಗಿ ನಿರ್ಮಿಸಿದ ಈ ಅರಮನೆಯ ಸೌಂದರ್ಯಕ್ಕೆ ಎಣೆಯಿರಲಿಲ್ಲ. ಸನ್ ೧೯೧೧ ರಲ್ಲಿ ೩೦೦ ಜನ ಕುಶಲಕರ್ಮಿಗಳು ೩ ವರ್ಷ ಸತತವಾಗಿ ಹಗಲು-ರಾತ್ರಿ ದುಡಿದು ಈ ರಾಜಭವನವನ್ನು ಕಟ್ಟಿಮುಗಿಸಿದರು. ಇದಕ್ಕೆ ವ್ಯವವಾದ ಹಣ ೩೫ ಲಕ್ಷ ಡಾಲರ್ ಗಳು. ಹಲವಾರು ರೂಂಗಳು ಅತಿ ಹೆಚ್ಚಿನ ಕಲಾವಸ್ತುಗಳಿಂದ ಕಂಗೊಳಿಸುತ್ತಿದ್ದವು. ಈಗಲೂ ಕಂಗೊಳಿಸುತ್ತಿವೆ. ಟವರ್ ಗಳು, ಹಾಗೂ ೮೦೦ ಅಡಿ ಉದ್ದದ ಕಂದಕದ ಸುರಂಗ ಮಾರ್ಗದಿಂದ ಕುದುರೆ ಲಾಯಕ್ಕೆ ನಿರ್ಮಿಸಿದ ಮಾರ್ಗ ಭವ್ಯವಾಗಿದೆ. ಇಂಗ್ಲೆಂಡ್ ರಾಜಪರಿವಾರಕ್ಕೆ ಅತಿ ನಿಕಟವಾಗಿದ್ದ ಹೆನ್ರಿಯವರಿಗೆ ಬ್ರಿಟಿಷ್ ಸರಕಾರ, 'ಸರ್' ಪದವಿಯನ್ನು ಪ್ರದಾನಿಸಿ ಗೌರವಿಸಿತು. ಆದರೆ ತಾವು ಇನ್ನೂ ಪೂರ್ತಿಯಾಗಿ ನಿರ್ಮಿಸದ ಕ್ಯಾಸಲ್ ನಲ್ಲಿ(ವಿಶ್ವ ಯುದ್ಧದಿಂದಾಗಿ ಅರಮನೆ ಕಟ್ಟುವ ಕೆಲಸ ಸ್ಥಗಿತವಾಗಿತ್ತು). ಹೆನ್ರಿ, ತಮ್ಮ ಪ್ರೀತಿಯ ಪತ್ನಿಯಜೊತೆ 'ಕಾಸಲೋಮ ಅರಮನೆ' ಯಲ್ಲಿ ಕಳೆದ ೧೦ ವರ್ಷಗಳ ಬಳಿಕ, ಆ ಖರ್ಚು-ವೆಚ್ಛ ನಿಭಾಯಿಸಲು ಸಾಮರ್ಥ್ಯವಿಲ್ಲದೆ ದಿವಾಳಿಯಾದರು. ಅದೇ ಸಮಯದಲ್ಲಿ ಹೆನ್ರಿಯ ಪ್ರೀತಿಯ ಪತ್ನಿ ಮರಣಿಸಿದರು. ಅರಮನೆಗೆ ತಗುಲಿದ ಖರ್ಚು ಅತಿಯಾಗಿ ಕೊನೆಗೆ ಮಾರುವ ಸ್ಥಿತಿಗೆ ಬಂದಾಗ ಟೊರಾಂಟೋ ನಗರದ ನಗರ ಸಭೆ ಅದನ್ನು ಖರೀದಿಸಿ ಸಾರ್ವಜನಿಕರ ವೀಕ್ಷಣೆಗೆ ಮುಡುಪಾಗಿಟ್ಟಿತು. ರಾಜಭವನವನ್ನು ನಿರ್ಮಿಸುವ ಹುಚ್ಚು ಹೆನ್ರಿಯರಿಗೆ ಬಂತೋ, ಅಂದಿನಿಂದ ಅದು ವಿಪರೀತವಾಗಿ ಪರಿಣಮಿಸಿ ತಮ್ಮ ಆಸ್ತಿಯನ್ನೆಲ್ಲಾ ಕಳೆದುಕೊಂಡು ಕಷ್ಟ, ಹಾಗೂ ಮಾನಸಿಕ ಆಘಾತವನ್ನು ಅವರು ಅನುಭವಿಸಬೇಕಾಯಿತು. ಕೆನಡಾದಲ್ಲೇ ಅತಿ ಹೆಚ್ಚು ಸಾಹುಕಾರರಾಗಿದ್ದ 'ಹೆನ್ರಿ ಪಲ್ಲಾಟ್' ಹಣದ ಅಭಾವದಿಂದ ಚಿಕ್ಕ ಮನೆಯೊಂದರಲ್ಲಿ ಜೀವನ ನಡೆಸಬೇಕಾದ ಅನಿವಾರ್ಯತೆಯನ್ನು ಎದುರಿಸಬೇಕಾದ ಪ್ರಮೇಯ ಒದಗಿಬಂತು. ಜೀವನ ಸಂಗಾತಿಯೆಂದು ಮತ್ತೊಬ್ಬ ಮಹಿಳೆಯನ್ನು ಅವರು ವಿವಾಹವಾದರು.
ಎಡ್ವರ್ಡಿಯನ್ ಕಾಲದ ವಾಸ್ತುಶಿಲ್ಪ
'ಸ್ವಯಂ ಸಹಾಯಕ ಯಂತ್ರದ ಬಳಕೆಯ ಟೂರ್ ವ್ಯವಸ್ಥೆ'
ಕಾಸಲೋಮಕ್ಕೆ ಹೋಗಲು
ಇಂದು ಕಾಸಲೋಮ ಕೋಟೆ